Piše i snimio Zoran Paškov



Jutros oko 10.00 sati u centru Frankfurta, u Sachesnhausenu dogodilo se okrutno ubojstvo, kako saznajemo pedesetogodišnjeg Nijemca, koji je bio vlasnik jedne od obližnjih kladionica. Njega je iz vatrenog oružja usmrtio za sada nepoznati napadač dok je vlasnik ulazio na stražnji dio zgrade, u želji da se popne do 9 kata gdje se nalazi njegova sportska kladionica.Usmrćen je na stepenicama sa kojih se leš otkotrljao u prizemlje, što je izazvalo zgražanje okolnih stanara.Policija je odmah blokirala zgradu i cijelu četvrt gdje je napadač mogao pobjeći.Kažu, motiv ubojstva za sada je nepoznat. Mnogi koji su poznavali vlasnika kladionioce jako su iznenađeni ovom viješću, a među njima ima i naših ljudi.- Ubijeni je bio jako dobar čovjek. Često je kod nas dolazio na održavanje svojeg automobila. Naprosto ne mogu vjerovati kako je čovjek završio i koji je razlog tome da ga se tako likvidira po bijelom danu u centru grada.Vidite i sami koliko je policajaca tu i kako tragaju za ubojicom - kaže nam Ambrozio Ljubičić, Hrvat koji je vlasnik autopraonice, koja se nalazi u susjedstvu zgrade gdje je ubijen nestreni Nijemac.